דבר הבמאי

המחזה כתוב במקור ברוסית. זהו סיפור-חיים רוסי טיפוסי. אך המעניין הוא שהמחזה "החלום של נטשה" ("Наташина мечта") חוצה את הגבולות התרבותיים והמדיניים. הוא תורגם לשפות שונות והועלה פעמים רבות ברחבי רוסיה, אירופה, קנדה וארה"ב.

עבור בכורה ישראלית זו, תורגם המחזה לראשונה לעברית. אנו מעלים את ההצגה מתוך הבנה שאין הבדל מהותי בין בני-האדם, ומצבים מעין אלו מתרחשים בכל מקום בעולם, ללא תלות בתנאים התרבותיים או ברמת הפיתוח של מדינה זו או אחרת.

רות קרוטקוב משחקת באופן כן כל-כך, עד שאי אפשר שלא להזדהות עם דמותה של נטשה, לייחל להתגשמות חלומה ולכאוב את כאבה.

התיאטרון הינו אחד האמצעים החינוכיים העוצמתיים ביותר. דרכו ניתן ללמוד באופן עמוק על חוויותיהם של אנשים אחרים. הוא מסייע לנו לפתח את יכולתנו להביט במציאות מתוך עיניו של אדם אחר, "להיכנס לנעלי הזולת".

ההצגה מהווה מעין מראה עבור בני-הנוער וסביבתם. אני מקווה ש"מראה" זו תסייע לאנשי החינוך, לאנשי הטיפול, לעובדים הסוציאליים ולהורים להבין יותר את בני-הנוער, המתמודדים לעיתים קרובות עם מצבים מאתגרים מאוד וההופכים חריפים עוד יותר בשל תקופת גיל ההתבגרות המורכבת.

בברכה,

פרופ' אלכסנדר מיכאילוב,

במאי ההצגה.
